ཀེ་རི་ལ་མངའ་སྡེའི་ནང་ཆུ་ལོག་གི་གོད་ཆག་ཆེན་པོ་བྱུང་བར་བརྟེན།ཁ་སང་ཕྱི་དྲོར་སྲིད་བློན་མུ་དྷི་མཆོག་མངའ་སྡེ་དེའི་ནང་སྐུ་དངོས་སུ་ཕེབས་ཏེ་གཟིགས་ཞིབ་དང་མྱུར་སྐྱོར་གྱི་ལས་གཞིའི་ནང་མཉམ་ཞུགས་གནང་ཡོད་འདུག་ལ།སྲིད་བློན་མཆོག་གི་བཀའ་བཀོད་དམག་མིའི་ཐད་འཕུར་གནམ་གྲུ་ཧ་ཅང་མང་པོས་མྱུར་སྐྱོབ་བྱེད་བཞིན་ཡོད་པ་དང་།དེ་བཞིན།ཀེ་རི་ལ་མངའ་སྡེའི་གོད་ཆག་གོ་སྒྲིག་ཚན་པའི་སྤྱི་ཁྱབ་དྲུང་འཕར་སྐུ་ཞབས་ཀུ་རན་ལགས་ཀྱིས་གསར་འགོད་པར།ང་ཚོས་གྲུ་ཆུང་༣༠༠ལྷག་དང་དམག་མི་མང་པོ་མྱུར་སྐྱོབ་ཆེད་བཀོལ་བཞིན་ཡོད་ལ།ཐད་འཕུར་གནམ་གྲུས་ཡུལ་མི་མྱུར་སྐྱོར་དང་མཁོ་ཆས་དབོར་འདྲེན་བྱེད་རྒྱུར་ས་ཆ་མང་པོར་བགོ་འགྲེམས་བྱས་ཡོད།དེ་བཞིན་ཡུལ་མིའི་འགྲུལ་བཞུད་སྟབས་བདེ་ཡོང་ཆེད་དམིགས་བསལ་གྱི་མེ་འཁོར་གྲ་སྒྲིག་བྱས་ཡོད།ཡིད་སྐྱོ་བ་ཞིག་ལ་རྐྱེན་འདས་སུ་ཕྱིན་པ་མང་ཆེ་བ་ས་ཉིལ་དང་ཆུ་ལོག་འདམ་རྙོག་འོག་མནན་འདུགཅེས་བརྗོད་འདུག